LV Eiropas Savienības Oficiālais Vēstnesis L 396/51

KOMISIJAS LĒMUMS

(2004. gada 28. decembris)

par Kopienas finanšu ieguldījumu dalībvalstu plānotajās darbībās, lai 2004. gadā īstenotu kontroles, pārbaudes un uzraudzības programmas (otrais posms)

(izziņots ar dokumenta numuru K(2004) 5310)

(2004/930/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2004. gada 29. aprīļa Lēmumu 2004/465/EK par Kopienas finanšu ieguldījumu dalībvalstu zivsaimniecības kontroles programmās (1), un jo īpaši tā 6. panta 1. punktu,

tā kā:

(1) Dalībvalstis Komisijai ir nosūtījušas savas zivsaimniecības kontroles programmas laikposmam no 2004. gada 1. janvāra līdz 2004. gada 31. decembrim kopā ar pieteikumiem par Kopienas finanšu ieguldījumu, lai segtu tos izdevumus, kas radīsies šo programmu izpildē.

(2) Pieteikumiem attiecībā uz pasākumiem, kas uzskaitīti Lēmuma 2004/465/EK 4. pantā, var piešķirt Kopienas finansējumu.

(3) Ir lietderīgi noteikt Kopienas ieguldījuma maksimālos daudzumus attaisnoto izdevumu segšanai 2004. gadā katram dalībvalstij piešķirtajam atbalstam, kas sniegts attiecībā uz Lēmuma 2004/465/EK 4. pantā minētajiem pasākumiem, kā arī Kopienas ieguldījumu likmes šādiem pasākumiem un nosacījumus, ar kādiem Kopiena atlīdzina nacionālos izdevumus.

(4) Saskaņā ar 8. pantu Lēmumā 2004/465/EK dalībvalstis uzņemas izdevumu saistības divpadsmit mēnešos pēc tā gada beigām, kurā tā tika informēta par minēto lēmumu. Dalībvalstīm arī jāievēro šā lēmuma noteikumi attiecībā uz projektu uzsākšanu un prasību atmaksāt izdevumus iesniegšanu.

(5) Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,

IR PIEŅĒMUSI ŠO LĒMUMU.

1. pants

Priekšmets

Ar šo lēmumu nosaka Kopienas finanšu ieguldījuma daudzumu katrai dalībvalstij, Kopienas finanšu ieguldījuma likmi un nosacījumus, ar kādiem var piešķirt ieguldījumu Lēmuma 2004/465/EK 4. pantā minētajiem pasākumiem.

2. pants

Elektroniskās atrašanās vietas noteikšanas ierīces

1. Izdevumiem, kas radušies, pērkot un uzstādot elektroniskās atrašanās vietas noteikšanas ierīces uz zvejas kuģu klājiem, kas Zvejas pārraudzības centram sniedz iespēju no attāluma pārraudzīt zvejas kuģus, izmantojot kuģu novērošanas sistēmu (VMS), nosaka maksimālo finanšu ieguldījumu – EUR 4 500 vienam kuģim I pielikumā noteiktajās robežās.

2. 1. punktā noteikto EUR 4 500 robežās Kopienas finanšu ieguldījums ir 100 % apmērā no pirmajiem attaisnotajiem izdevumiem EUR 1 500 apmērā.

3. Kopienas finanšu ieguldījums nepārsniedz 50 % no attaisnotajiem izdevumiem – no EUR 1 500 līdz EUR 4 500 vienam zvejas kuģim.

4. Elektroniskām atrašanās vietas noteikšanas ierīcēm jāatbilst prasībām, kas paredzētas ar Komisijas 2003. gada 18. decembra Regulu (EK) Nr. 2244/2003, ar ko nosaka sīki izstrādātus noteikumus attiecībā uz kuģu satelītnovērošanas sistēmām (2).

3. pants

Jaunās tehnoloģijas un IT tīkli

Izdevumiem, kas radušies, iegādājoties, uzstādot datoru tehnoloģijas un sniedzot tehnisko palīdzību, kā arī ierīkojot IT tīklus, lai notiktu efektīva un droša datu apmaiņa saistībā ar zvejas darbību pārraudzību, kontroli un uzraudzību, piešķir finanšu ieguldījumu 50 % apmērā no attaisnotajiem izdevumiem II pielikumā noteiktajās robežās. Tomēr ieguldījumiem, kas saistīti ar Kergelēna salas staciju, kurā uztver un apstrādā ar satelītu radiolokatoru iegūtos datus, piešķir 40 % finanšu ieguldījumu no attaisnotajiem izdevumiem II pielikumā noteiktajās robežās.

4. pants

Jaunu tehnoloģiju izmēģinājuma projekti

1. Izdevumiem, kas radušies izmēģinājuma projektos saistībā ar jaunu tehnoloģiju ieviešanu ar mērķi uzlabot zvejas darbību pārraudzību, piešķir finanšu ieguldījumu 50 % apmērā no attaisnotajiem izdevumiem III pielikumā noteiktajās robežās.

2. Izmēģinājuma projektiem jāatbilst Komisijas 2003. gada 18. augusta Regulā (EK) Nr. 1461/2003 paredzētajiem nosacījumiem attiecībā uz izmēģinājuma projektiem informācijas par zvejas darbībām elektroniskai pārsūtīšanai un attālo izpēti (3).

5. pants

Apmācība

Izdevumiem, kas radušies to ierēdņu apmācības un apmaiņas programmās, kuri ir atbildīgi par pārraudzības kontroli un uzraudzības uzdevumiem zvejas teritorijā, piešķir 50 % finanšu ieguldījumu no attaisnotajiem izdevumiem IV pielikumā noteiktajās robežās.

6. pants

Izmēģinājuma pārbaudes un novērošanas programmas

1. Izdevumiem, kas radušies izmēģinājuma pārbaudēs un novērošanas programmās, piešķir finanšu ieguldījumu 50 % apmērā no attaisnotajiem izdevumiem V pielikumā noteiktajās robežās.

2. Šiem projektiem jo īpaši jāatbilst nosacījumiem, kas paredzēti Padomes 2004. gada 26. aprīļa Regulā (EK) Nr. 812/2004, ar ko nosaka pasākumus attiecībā uz vaļveidīgo nejaušu nozveju zvejniecībā un ar ko groza Regulu (EK) Nr. 88/98 (4).

7. pants

Izdevumu aplēse

Izdevumiem, kas radušies, ieviešot novērtēšanas sistēmu attiecībā uz izdevumiem kopējās zivsaimniecības politikas pārraudzībai, piešķir finanšu ieguldījumu 50 % apmērā no attaisnotajiem izdevumiem VI pielikumā noteiktajās robežās.

8. pants

Semināri un plašsaziņas līdzekļi

Izdevumiem, kas radušies pasākumos, ieskaitot seminārus un plašsaziņas līdzekļus, kuru mērķis ir veicināt zvejnieku un citu dalībnieku, piemēram, inspektoru, prokuroru un tiesnešu, kā arī plašas sabiedrības izpratni par nepieciešamību cīnīties pret bezatbildīgu un nelikumīgu zvejniecību, un par kopējas zivsaimniecības politikas noteikumu īstenošanu, piešķir finanšu ieguldījumu 75 % apmērā no attaisnotajiem izdevumiem VII pielikumā noteiktajās robežās.

9. pants

Zvejniecības patruļas kuģi un gaisa kuģi

Izdevumiem saistībā ar zvejas kuģu un gaisa kuģu iegādi un modernizāciju, kurus izmanto dalībvalstu kompetentās iestādes zvejas darbību inspekcijās un uzraudzībai, piešķir šādu finanšu ieguldījumu VIII pielikumā noteiktajās robežās:

— 50 % no attaisnotajiem izdevumiem, kas radušies 2004. gada 1. maija pievienošanās dalībvalstīm,

— 25 % no attaisnotajiem izdevumiem, kas radušies citām dalībvalstīm.

10. pants

Atmaksājuma prasības

Prasības par izdevumu atlīdzināšanu un avansa maksājumiem atbilst Lēmuma 465/2004/EK 12., 13. pantam un I pielikuma C daļai.

11. pants

Šis lēmums ir adresēts dalībvalstīm.

Briselē, 2004. gada 28. decembrī Komisijas vārdā — Komisijas loceklis Joe BORG

(1) OV L 157, 30.4.2004., 114. lpp. Ar grozījumu OV L 195, 2.6.2004., 36. lpp.

(2) OV L 333, 20.12.2003., 17. lpp.

(3) OV L 208, 19.8.2003., 14. lpp.

(4) OV L 150, 30.4.2004., 12. lpp.

I PIELIKUMS Elektroniskās atrašanās vietas noteikšanas ierīces (EUR) Dalībvalsts Plānotie izdevumi nacionālās zivsaimniecības kontroles programmā Kopienas ieguldījumi Beļģija 0 0 Čehija 0 0 Dānija 0 0 Vācija 0 0 Igaunija 0 0 Grieķija 0 0 Spānija 0 0 Francija 0 0 Īrija 0 0 Itālija 0 0 Kipra 0 0 Latvija 0 0 Lietuva 0 0 Luksemburga 0 0 Ungārija 0 0 Malta 0 0 Nīderlande 0 0 Austrija 0 0 Polija 585 000 468 000 Portugāle 0 0 Slovēnija 0 0 Slovākija 0 0 Somija 0 0 Zviedrija 0 0 Apvienotā Karaliste 0 0 Kopējais 585 000 468 000

II PIELIKUMS Jaunās tehnoloģijas un IT tīkli (EUR) Dalībvalsts Plānotie izdevumi nacionālās zivsaimniecības kontroles programmā Kopienas ieguldījumi Beļģija 0 0 Čehija 0 0 Dānija 271 000 135 500 Vācija 235 000 117 500 Igaunija 0 0 Grieķija 0 0 Spānija 0 0 Francija 1 800 000 750 000 Īrija 2 000 000 1 000 000 Itālija 1 755 953 877 977 Kipra 0 0 Latvija 0 0 Lietuva 110 000 55 000 Luksemburga 0 0 Ungārija 0 0 Malta 96 763 48 381 Nīderlande 310 325 155 163 Austrija 0 0 Polija 0 0 Portugāle 2 291 616 1 145 808 Slovēnija 0 0 Slovākija 0 0 Somija 545 000 272 500 Zviedrija 87 430 43 715 Apvienotā Karaliste 179 134 89 567 Kopējais 9 682 221 4 691 111

III PIELIKUMS Jaunu tehnoloģiju izmēģinājuma projekti (EUR) Dalībvalsts Plānotie izdevumi nacionālās zivsaimniecības kontroles programmā Kopienas ieguldījumi Beļģija 0 0 Čehija 0 0 Dānija 0 0 Vācija 0 0 Igaunija 0 0 Grieķija 200 000 100 000 Spānija 0 0 Francija 0 0 Īrija 0 0 Itālija 0 0 Kipra 0 0 Latvija 0 0 Lietuva 0 0 Luksemburga 0 0 Ungārija 0 0 Malta 0 0 Nīderlande 0 0 Austrija 0 0 Polija 0 0 Portugāle 586 000 293 000 Slovēnija 0 0 Slovākija 0 0 Somija 0 0 Zviedrija 0 0 Apvienotā Karaliste 0 0 Kopējais 786 000 393 000

IV PIELIKUMS Apmācība (EUR) Dalībvalsts Plānotie izdevumi nacionālās zivsaimniecības kontroles programmā Kopienas ieguldījumi Beļģija 5 000 2 500 Čehija 0 0 Dānija 56 500 28 250 Vācija 52 500 26 250 Igaunija 9 590 4 795 Grieķija 0 0 Spānija 183 703 91 852 Francija 130 000 65 000 Īrija 0 0 Itālija 1 270 816 635 408 Kipra 20 000 10 000 Latvija 0 0 Lietuva 20 000 10 000 Luksemburga 0 0 Ungārija 0 0 Malta 600 901 300 451 Nīderlande 139 674 69 837 Austrija 0 0 Polija 0 0 Portugāle 102 967 51 484 Slovēnija 0 0 Slovākija 0 0 Somija 30 000 15 000 Zviedrija 132 790 66 395 Apvienotā Karaliste 175 512 87 756 Kopējais 2 929 953 1 464 978

V PIELIKUMS Izmēģinājuma un pārbaudes novērošanas programma (EUR) Dalībvalsts Plānotie izdevumi nacionālās zivsaimniecības kontroles programmā Kopienas ieguldījumi Beļģija 0 0 Čehija 0 0 Dānija 0 0 Vācija 0 0 Igaunija 0 0 Grieķija 0 0 Spānija 0 0 Francija 0 0 Īrija 0 0 Itālija 0 0 Kipra 0 0 Latvija 0 0 Lietuva 0 0 Luksemburga 0 0 Ungārija 0 0 Malta 0 0 Nīderlande 0 0 Austrija 0 0 Polija 0 0 Portugāle 94 910 47 455 Slovēnija 0 0 Slovākija 0 0 Somija 0 0 Zviedrija 474 400 237 200 Apvienotā Karaliste 0 0 Kopējais 569 310 284 655

VI PIELIKUMS Izdevumu aplēse EUR) Dalībvalsts Plānotie izdevumi nacionālās zivsaimniecības kontroles programmā Kopienas ieguldījumi Beļģija 0 0 Čehija 0 0 Dānija 0 0 Vācija 0 0 Igaunija 0 0 Grieķija 0 0 Spānija 0 0 Francija 0 0 Īrija 0 0 Itālija 0 0 Kipra 0 0 Latvija 0 0 Lietuva 0 0 Luksemburga 0 0 Ungārija 0 0 Malta 0 0 Nīderlande 0 0 Austrija 0 0 Polija 0 0 Portugāle 50 000 25 000 Slovēnija 0 0 Slovākija 0 0 Somija 0 0 Zviedrija 0 0 Apvienotā Karaliste 0 0 Kopējais 50 000 25 000

VII PIELIKUMS Semināri un plašsaziņas līdzekļi (EUR) Dalībvalsts Plānotie izdevumi nacionālās zivsaimniecības kontroles programmā Kopienas ieguldījumi Beļģija 0 0 Čehija 0 0 Dānija 0 0 Vācija 0 0 Igaunija 0 0 Grieķija 200 000 150 000 Spānija 6 000 4 500 Francija 0 0 Īrija 0 0 Itālija 0 0 Kipra 30 000 22 500 Latvija 0 0 Lietuva 10 000 7 500 Luksemburga 0 0 Ungārija 0 0 Malta 0 0 Nīderlande 0 0 Austrija 0 0 Polija 0 0 Portugāle 0 0 Slovēnija 0 0 Slovākija 0 0 Somija 0 0 Zviedrija 230 000 172 500 Apvienotā Karaliste 0 0 Kopējais 476 000 357 000